**OSNOVNA ŠKOLA OSTROG**

 PUT SV. LOVRE 2

 KAŠTEL LUKŠIĆ

 TEL: 021/227-033

e-mail: os-ostrog@os-ostrog.hr

KLASA: 112-01/20-01/04

URBROJ: 2134/01-14-2-20-21

Kaštel Lukšić, 07.10.2020. godine

Na temelju članka 14. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik), Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) donosi sljedeći

**ODLUKA**

**o načinu procjene odnosno testiranja kandidata prijavljenih na natječaj**

**I.**

Temeljem natječaja za zasnivanje radnog odnosa na radnom mjestu: **spremačica** – 1 izvršitelj/ica na određeno puno radno vrijeme od 40 sati tjedno, objavljenog 29. rujna 2020. godine sukladno pozitivnim Zakonskim propisima i odredbama Pravilnika, Povjerenstvo je utvrdilo listu kandidata koje su pravodobno dostavili potpunu prijavu sa svim prilozima odnosno ispravama i koji ispunjavanju uvjete natječaja, odnosno Zakonske uvjete za zasnivanje radnog odnosa, radi poziva na procjenu odnosno testiranje.

**II.**

Sukladno članku I. ove Odluke utvrđuje se sljedeći način procjene odnosno testiranja kandidata:

* **usmeno testiranje kandidata.**

Usmeno testiranje odnosno razgovor provest će se iz područja djelokruga rada. Razgovorom se procjenjuje motiviranost kandidata, znanje o poslu radnog mjesta, vještine komuniciranja kandidata, samopouzdanje i ozbiljnost kandidata.

**III.**

 Procjena odnosno testiranje održat će se dana **20.10.2020. u 10:00** sati u prostorijama Škole.

**IV.**

Prilikom pristupanja procjeni odnosno testiranju svi kandidati dužni su imati odgovarajuću identifikacijsku ispravu (važeću osobnu iskaznicu ili putovnicu).

**V.**

Članovi Povjerenstva pojedinačno od 0 do 5 bodova vrednuju interese, profesionalne ciljeve, motiviranost, vještine komuniciranja i dodatna znanja kandidata. Maksimalni broj bodova koje kandidat može dobiti na intervjuu je 15.

Ako se kandidati navedenog dana ne odazovu pozivu odnosno testiranju do zakazanog vremena, bez obzira na razloge, smatrat će se da je odustao od prijave na natječaj.

Nakon provedenog razgovora ( intervjua ) Povjerenstvo za provedbu testiranja utvrđuje rang-listu kandidata prema ukupnom broju ostvarenih bodova.

Nakon provedenog postupka, Povjerenstvo dostavlja ravnateljici pisano izvješće o provedenom postupku s priloženom rang listom.

Na temelju utvrđene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa između tri najbolje rangirana kandidata.

**VI.**

O rezultatima natječaja kandidati će biti izviješteni putem mrežnih stanica Škole:

<http://os-ostrog-kastelluksic.skole.hr/>

Kandidati imaju pravu uvida u natječajnu dokumentaciju i rezultate procjene vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka**.**

**VII.**

Kandidati su dužni se pridržavati uputa i preporuka Hrvatskog zavoda za javno zdravstvo vezano uz Covid-19.

**VIII.**

Ova Odluka stupa na snagu danom donošenja.

POVJERENSTVO ZA PROCJENU I VREDNOVANJE KANDIDATA

Dostaviti:

1. Kandidatima po natječaju
2. Pismohrana, ovdje